Uticaj 'tink tenkova' na politiku
U drugom delu serijala o 'tink tenkovima', novinar Glasa Amerike Džefri Jang bavi se širokim filozofskim spektrom gledišta
Vašington je grad prepun različitih gledišta – o gotovo svakoj temi koju možete da zamislite. Mnoga od tih gledišta potiču iz istraživačkih organizacija - takozvanih "tink tenkova“ - koje su postale integralni deo procesa američke javne politike. Neke od tih istraživačkih organizacija formiraju teme u kontekstu izvesnog političkog ili društvenog gledišta. Druge se drže dalje od političkih tokova i jednostavno iznose činjenice, uz pomoć kojih zakonodavci mogu da donose zaključke. Bivši američki ambasador u Ujedinjenim nacijama Džon Bolton, koji sada radi za institut "Ameriken Enterprajz“, ili AEI, kaže da se "tink tenk“ organizacije međusobno razlikuju, kako u pristupu tako i u orijentaciji. , kaže Bolton. Većina "tink tenkova“ funkcionišu kao neprofitne organizacije. Dobijaju sredstva od humanitarnih fondacija, pojedinaca koji veruju u njihove misije i korporacija, koje u zamenu za svoje doprinose dobijaju - poreske olakšice. Džefri Hajdej iz "Rend korporacije“ kaže da njegova organizacija, mada je za izvesni deo aktivnosti plaćaju američka vlada i entiteti iz privatnog sektora, insistira da ostane neutralna u vezi se pitanjima koja se istražuju. Kako kaže, to doprinosi očuvanju kredibiliteta njihovog istraživanja i njihovih preporuka. objašnjava direktor za odnose sa medijima Džefri Hajdej. Međutim, za neke istraživačke organizacije, utvrđivanje činjenica je tek početak. Kako kaže profesor javne politike na univerzitetu "Džordžtaun“ Mark Roum, takve organizacije odriču se tradicionalne akademske uloge i pretvaraju se u aktiviste. , kaže profesor Roum. On ističe da su primeri takvog zagovorništva neke organizacije koje se fokusiraju na društvena pitanja, čovekovu sredinu i nuklearno razoružanje. Da bi se rešili potencijalni konflikti organizacija koje sprovode i istraživanja i aktivizam, neke od njih razdvajaju te dve aktivnosti. Jedan od primera je "Centar za američki progres“. Izvršna direktorka Nira Tendin kaže da jedan deo te organizacije funkcioniše kao tradicionalni "tink tenk“. , priča Tendin. Pored istraživanja i preporuka o brojnim pitanjima, ove "tink tenk“ organizacije imaju još jednu ulogu u Vašingtonu. Kao u slučaju ambasadora Boltona, one su mesto na kojem ljudi sa velikim iskustvom u administracijama prethodnih predsednika nastavljaju da rade na važnim političkim pitanjima i čekaju na promenu političkog miljea i eventualni povratak u vladu.